
Tam  leges  morales,  quam  positivae  volunt,  ut  ci- 
ves mediante  matrimonio , modo  et  ordine , quem  natura 
ipsa  praescripsit , debitum  et  legitimum  faciant  faculta- 
tum sexualium  usum , omnis  alius  usus  harum  faculta- 
tum , est  abusus  rectae  rationi  e diametro  oppositus,  na- 
turam rationalem  turpiter  dehonestans,  ipsique  saluti 
publicae  Civitatis  damnosus,  et  exitialis,  quod  mora- 
litatem,  educationem  civium,  frequentiam  connubiorum, 
sine  quibus  felicitas  civilis  consistere  nequit,  summopere 
labefactet  et  corrumpat;  hinc  est,  quod  legibus  omnium 
cultiorum  populorum , illegalis  libidinis  expletio , deli- 
ctum carnis , poena  jam  criminali  jam  politica  severe 
coerceatur. 

Delicta  carnis , quo  nomine  omnis  illegatis  libidi- 
nis expletio  comprehenditur,  passim  a doctoribus  in  pro- 
pria et  inpropria  dispescuntur.  Ad  propria  referuntur  : 
1.  Stuprum.  2.  Fornicatio.  3.  Concubinatus.  4.  Incestus. 
5.  Adulterium.  6.  Bigami  a.  7.  Stuprum  violentum  (po- 
strema tria  in  jure  criminali,  cum  ex  notione  sua  veram 
laesionem  juriuin  determinatae  personae  involvant,  se- 
riem delictorum  carnis  noc  ingregiuntur)  quibus  8-o  pro- 
pter inversionem  ordinis  naturae  accensetur  Sodamia  ten- 
dunt omnia  ad  libidinem  illegaliter  explendam.  — Ad 

inpropria  , quae  viam  quodammodo  sternunt  et  ad  explen 
dam  libidinem  ducunt , refertur  Lenocinium.  Hoc  loco 
de  stupro  violento  solum  sermo  est. 

Gravitatem,  dignitatemque  objecti  hujus,  paucis 
perlustrandi,  nemo  ibit  inficias,  qui  attenta  perpenderit 
mente,  agi  in  .eodem  de  honore,  bona  fama,  nec  non 
temporali  felicitate  personarum  sexus  sequioris.  Prius- 
quam tamen  nos  in  rem  uberius  imittamus,  considere- 
mus velim,  quemnam  locum  sexus  foemineus  sibi  in  so- 
cietate humana  vindicet,  ut  tumeo  facilius  perspiciamus, 
quanti  intersit  inermem  hanc  entium  rationalium  cohor- 
tem tueri  et  ab  omni  labe  immunem  servare. 

An  non  foemina , socia , particepsque  plurimarum 
nostrarum  deliciarum  — consolatrix  afflictorum  est  ? An 
non  haec  fidelis  amica  est , in  qua  unice  confidimus , fa- 
tis succumbentes  — calamitatibus  et  curis  obnoxii  — 
cum  paupertate  et  morbis  colluctantes  ? An  non  foemina 
prolium  nostrarum  mater  est  — nutrix  nostrae  infantiae 
— solarium  aetatis  virilis  — ornamentum  naturae  ? Si 
vero  foemina  idmodi  ens  est , quid  quaeso  magis  consen- 
taneum videbitur,  quam  illius  castitatem  et  innocentiam, 
qua  nihil  pulchrius,  nihil  amabilius  existi t , quae  pre- 
tiosissimum virginis  bonum  constituit,  quae  semel  amis- 
sa nunquam  restituitur  , immaculatam  conservare  # Cum 
autem  neminem  lateat,  magnam  partem  virorum, ubique 
terrarum,  cujusvis  conditionis  libidini  adeo  deditam  es- 
se , ut  dicere  non  erubescat,  foeminam  a natura  unice  ex- 
plendis suis  voluptatibus  carnalibus  destinatam  esse; 
certe  major  meliorque  parsmecum  consentiet  in  eo,  haud> 
exiguum  in  genus  humanum  redundare  beneficium  exin- 
de , quod  status  et  jurisdictiones  omnes , editis  severis- 
simis legibus  sexum  sequiorem  adversus  omnem  vim , 
pudicitiae  illarum  inferendam , strenue  defendant  , vio- 


latores  autem  gravissimis  adficiant  poenis.  — Non  igitur 
superfluum  mihi  videbatur  paucis  adnotare , quid  diver- 
sis temporibus , locisque  molitum  fuerit , ut  {nefandum 
delictum  stupri  violenti,  in  arctissimos  restringatur  li- 
mites , aut  plane  ex  integro  eradicetur. 

Juxta  leges  Mosaicas  violentia  virgini  necdum  de- 
sponsatae illata , mulcta  pecuniaria  patri  praestanda  pu- 
niebatur, seductorque  insuper  cum  deflorata  matrimo- 
nium , nunquam  amplius  solvendum , inire  cogebatxir;  si 
vero  haec  jam  desponsata  fuisset  , capite  damnabatur. 
Non  absimili  ratione  et  Graeci  delicto  huic  poenam  mor- 
tis dictarunt.  Romanis  autem  simplex  poena  mortis  in- 
sufficiens videbatur  , hinc  reus  in  rogo  vivus  combureba- 
tur, aut  in  amphitheatro  feris  bestiis  dilaniandus  obji- 
ciebatur. 

Jus  Saxonium , et  imprimis  leges  Regis  Athelstan , 
stuprum  violentum  morte  puniunt.  Sic  sonant  et  Consti- 
tutiones Gotharum. 

In  Anglia  regnante  Vilhelmo  Victore  poena  mortis 
in  eam  Castrationis  mutata  est,  si  tamen  deflorata  sedu- 
ctorem , cum  consensu  cognatorum  et  Judicis , in  mari- 
tum expeteret , poena  emansit.  — Lex  haec  usque  ad 
tempora  Henrici  Illi  in  pleno  mansit  vigore;  ubiintan 
tum  modificata  fuerat , ut  delatio  post  actum  violentum 
sine  interposita  mora,  locum  habeat.  Sub  Eduardo  I-o 
delictum  hoc  inter  simplicia  relatum,  carcere  biennali, 
et  mulcta  pecuniaria  Regi  pendenda,  insigniebatur.  Juxta 
edictum  Georgii  IVi  1828.  Seductor  tunc  tantum  morte 
puniendus  est,  si  violata  10  aetatis  annum  necdum  com- 
plevisset , secus  poena  carceris  tantum  afficiendus. 

In  Scotia  coitus  violentus  consumatus  poenam  mor- 
tis exigit,  ni  violata  fateatur  se  postmodum  ineumcon- 

sensisse  , 'quo  in  casu  carceres , confiscatio  bonorum  v. 
mulcta  pecuniaria  sufficit. 

Secundum  Codicem  Galliae  antiquum  reus  capite 
damnandus  erat;  juxta  Code  Napoleon  carcer  aliquot 
annorum,  diris  laboribus  junctus,  stupro  violento  in 
poeam  dictatur. 

In  America  poena  hujus  delicti  in  variis  statibus 
varia  est , nunquam  tamen  ad  illam  mortis  extenditur. 

Jus  Criminale  Bavar.  I.  Th.  art.  186 — 180  tres 
gradus  hujus  criminis  definit,  nempe  : stuprum  violen- 
tum absque  periculo  sanitatis  aut  vitae  illatum  punit  levi 
ergastulo , a 4 ad  8 annos , juncta  annua  castigatione 
corporali.  Si  committatur  in  personam  infra  annos  12 
natam,  aut  si  per  vim  et  coitum  sanitati  damnum  datum, 
poena  augetur  ab  8 usque  16  annos.  Si  denique  perso- 
nam laesam  plane  ob  illatam  vim  mori  contingat,  vio- 
lentus stuprator  afficitur  morte. 

Jus  Crim.  Austriacum  § 110 — 112.  stuprum  violen- 
tum afficit  carcere  a quinque  ad  decem  annos  , qui  ad 
20  quoque  annos  extendi  potest , si  per  exercitam  vio- 
lentiam sanitati  aut  vitae  noxa  illata  sit. 

In  Hungaria  de.  coitu  violento  plures  existunt  le- 
gales determinationes.  — Praxi  fororum  ex  lege  Ludo- 
vici  II.  D.  IV.  art.  36.  qua  in  violatores  puellarum , ac 
mulierum , qui  fuerint , poena  capitalis  statuitur , stupra- 
torem violentum  absque  discrimine  status  et  conditionis 
manet  poena  gladii , nec  rustici , ut  olim , delicti  hujus 
rei , infamiam  aut  perpetuae  servitutis  jugum  incurrunt. 
Jure  antiquo  — speciatim  <S.  Ladisl \ D.  L.  I.  C.  32. 
stuprum  violentum  aequiparabatur  homicidio.  Ulndisl. 
Decret.  VII.  art.  47.  rei  hujus  criminis  horrenda  nece 
perire  jubentur , imo  sanctio  legis  in  filios  et  fratres , 
totamqye  generationem  delinquentis  extensa  est.  Lex 


7 


kaec  occasionalis  tantum , in  rusticos  tumultuantes  lata, 
crudelis  et  injusta,  temporibusque  nostris  amplius  non  con- 
veniens. Hodie  itaque  arbitrariam  Judex  dictabit. 

Haec  praemittenda  erant,  ut  exinde  appareat,  quanti 
delictum  hocce  nefandum  apud  nationes  omnes  habitum 
sit , quaeve  illius  reos  poena  manserit ; quae  omnia  me  - 
dicum forensem , si  in  casibus  similibus  ad  depromen- 
dam suam  opinionem  , judicialiter  requisitus  fuerit,  di- 
rigent, ad  investigationem  omni  cum  circumspectione  in- 
stituendam impellent,  et  ad  rite  formandam,  ex  soler- 
tev  examinatis  omnibus  cum  casu  praesenti  in  nexu  exi- 
stentibus  circumstantiis,  signisque  tam  physicis  quam 
physiologicis  promanantem  conclusionem  inviabunt.  Me- 
dicus enim  forensis  semper  prae  oculis  habeat,  quod 
nullius  sceleris  quis  tam  facile  incusari  possit , quam  hu- 
jus , et  quod  nullibi  inculpato  tanta . innocentiae  suae 
demonstrandae,  opponantur  impedimenta.  Persona  enim 
ex  supposito  violata , non  tantum  actor  est , querelam 
jure  jurando  confirmans  suam , sed  simul  et  testis  com- 
petens. 

Stuprum  violentum,  sensu  legali,  est  „citra  con- 
sensum foeminae  in  corpore  ejns , ex  parte  viri , violen . 
ter  peracta  cognitio  carnalis.((  — Olim  sub  voce  cogni- 
tio carnalis  subintelligebatur  actus  consumatus  coitus  , 
nempe  perfecta  immissio  membri  virilis , et  evacuatio  se- 
minis in  muliebria  : Ast  cum  postrema  haec  conditio  . 
evacuatio  nempe  seminis,  maximas  persaepe  pareret  in 
convincendo  crimine  difficultates , abolita  est  atque  sta- 
tutum : ut  actus  cognitio  carnalis  violenta  dicatur,  suf- 
ficiat demonstrare , penis  in  vaginam  immissionem  rerpsa 
locum  habuisse.  Imo  rem  parte  ex  morali  considerando 
hoc  quoque  superfluum  videtur , et  ipsum  jam  attentatum 
juxta  meam  opinionem  sufficeret , ut  brutalis  ille  sedu- 

ctor,  qui  virgmis  pudicitiae,  innocentiaeque  insidia» 
struit,  criminaliter  convincatur.  Copula  enim  carnalis 
consumata,  in  virgine  robusta,  sana,  adultiorique,  si 
laec  consensum  suum  non  praebuerit,  necessariamque 
resistentiam  opposuerit,  limites  possibilitatis  excedit. 
Huic  meo  asserto  favet  etiam  peculiaris  illa  inter  ani- 
mum et  facultates  sexuales  intercedens  consensualis  re- 
latio. 

Quem  influxum  animi  affectus  in  functiones  sexua- 
les exerant,  quotidiana  docet  experientia.  Videmus  enim 
*n  individuis,  lascivis  ideis  deditis,  non  tantum  erectio- 
nes penis  diuturnas,  saepe  dolentes  provocari,  verum 
etiam  aucta  secretione  semen  citra  coitum  evacuari,  et 
e contra  individua , quorum  animus  aliis  objectis  e.  gr. 
meditationibus  phylosophicis  vividius  occupatur,  stimulo 
sexuali  vix  exagitantur,  suntque  erga  copulum  carnalem 
ita  frigidi , quasi  impotentes  essent.  Hac  de  causa  ipse 
etiam  actus  coitus  in  suo  effectu  varias  subit  mutationes, 
hinc  si  sub  copula  repente  attentio  viri  in  aliud  quod- 
piam dirigatur  objectum , membrum  illius  collabitur , et 
coitus  consumari  non  potest.  Hinc  ergo  sequitur,  non 
esse  verosimile , ut  virgo  sana , robusta  vi  resistens , si 
vir  tantum  unicus  fuerit,  et  nisi  hic  remediis  utatur,  stu- 
prari possit , necquidem  tunc , si  resistendo  in  tantum 
viribus  exhauriatur,  ut  nullo  amplius  impedimento  op- 
ponendo par  sit.  Animus  etenim  viri  in  lucta,  quam  cum 
puella  violanda , castitatem  suam  immaculatam  conser- 
vare adnitente,  experiri  debet,  tantopere  abstrahitur  ab 
actu  coitus,  et  dirigitur  in  victimam,  quam  libidini  suae 
inmolare  intendebat,  superandam,  ut  praescindendo  a 
lassitudine  corporis  jam  ipse  hic  animi  status , introdu- 
ctionem penis  collapsi  in  vaginam , impossibilem  reddat. 
— Hoc  respectu  quidem  non  omnes  scriptores  de  Juris- 

prudentia  medica  mecum  consentient;  interim  ego  de  ve- 
ritate hujus  asserti , auctoritate  multorum  celeber,  viro- 
rum stipatus  tantopere  convictus  sum,  ut  ab  illo  nullo 
modo  recedere  possim.  — Sic  in  ,, Pandectae  Valentini “ 
(Vol.  I.  p.  61.)  adnotatum  habetur  responsum  Faculta- 
tis medicae  Lipsiensis  ad  propositam  quaestionem  : An 
vir  unicus  foeminam  sanam  violenter  stuprare  possit  ? 
Ubi  assertitur  : Si  circumstantias , quae  in  actu  coeundi 
concurrunt , consideramus  , non  credibile , nec  possibile 
videtur , quod  unus  masculus  nubilem  virginem  ( excipe 
impubem , teneram , delicatam  , aut  simul  ebriam  puel- 
lam J absque  ipsius  consensu , permissione  atque  voluntate 
vitiare , aut  violento  modo  stuprare  possit,  dum  fo eminae 
cuilibet  facilius  sit  ut  si  velit , penis  immissionem  recu- 
sare v.  multis  aliis  modis  impedire , quam  viro  eidem  in- 
vitae plane  intrudere. 

Non  possum  hic  loci  silentio  praeterire  celebris  il- 
lius Gubernatoris  Baratariae  Sancito  Pauza  sapientem 
agendi  modum,  qui  dum  de  comissa  ex  supposito  stupra- 
tione violenta,  sententiam  ferre  debuisset,  parte  utraque 
exatidita  , inculpatum  certam  pecuniae  summam  , incul- 
panti solvere  jussit,  quo  facto  puella  Judicis  sapientiam 
et  justitiam  ad  astra  extollendo  discedit.  Insequere  con- 
festim  puellam  — ait  nunc  Sancho  ad  inculpatum.  — Et 
deme  illi  marsupium  datum.  Accusatus  obedit  ; sed  post 
longam  inanemque  dimicationem  partes  ambae  ad  Judi- 
cem revertuntur.  Puella  virum  latrocinii  accusat , dum 
hic  frustra  se  conatum  fuisse  asserit,  Judicis  mandatum 
adimplere.  — Quid  — exclamat  Sancho  — Tu  non 
cessisti  marsupium?  Non  — respondet  puella — habui 
enim  curam,  ne  id,  quod  meum  est,  mihi  eripiatur.  Et 
justum  est  — reponit  Gubernator  — ; verum  nunc  prae- 
cipio ut  datam  pecuniam  restituas;  delictum  enim  , cujus 

virum  accusas,  perpetratum  non  fuisset,  sitam  zelose 
conata  fuisses  castitatem  tuam  conservare , quanto  labo- 
re rem  possessam  defendisti.  — Etiam  Delumotte,  scri- 
ptor Gallus  enarrat  attentatum  stupri  violenti , virgini 
formosae  sanae,  annorum  18  filiae  cauponis  cujusdam 
inferendi , quae  tamen  seductori  iniquo  tam  efficacem 
resistentiam  opposuit , ut  non  obstante  eo , quod  5 sce- 
leris socii  eidem  assisterent , virginique  deflorandae 
brachia , pedes  et  caput  servarent,  scopum  desideratum 
non  fuerit  assecutus.  ■ — Non  tamen  ubique  tanto  labore 
opus  est! 

' 0 

Hinc  illa  tantum  persona  de  stupro  violento  queri 
potest,  quae  reapse  invita,  frustraque  reluctata , veram 
vim  passa  est , nequaquam  autem , cui  grata  vis  illa 
fuit,  quaeque  etsi  initio  fortiter  reluctata  est,  tandem 
tamen  manibus  parcens  stupratoris  voluntati  consensit. 
Vi  tamen  aequiparantur  etiam  minae  capitales,  quibns 
foemina  in  periculum  vitae , aut  incolumitatis  corporis 
venit.  — Vis,  in  tanta  multarum  foeminarum  facilita- 
te , nequaquam  praesumenda , indiget  probatione,  quae 
fit  modo  vel  inartificiali,  quando  e.  gr.  adsunt  vulnera, 
tubera,  vestesque  dilaceratae,  v.  artificiali  per  conje- 
cturas et  praesumtiones  , a conditione  personarum  , lo- 
co , tempore,  aliisque  rerum  attributis  petendas.  Ita 
e.  gr.  quae  sibi  aut  saepius,  aut  ab  homine  debiliore, 
eoque  armis  haud  instructo , in  loco , ubi  vulgo  iter 
fit,  aut  hominum  copia  est,  vim  illatam  esse  queritur; 
quae  porro  diu  tacuit,  rationemque,  quare  tacuerit, 
reddere  nequit , cui  denique  cum  eo , quem,  stupri  vio- 
lenti arguit,  aut  familiaritas  fuit,  aut  amicitia»  inter- 
cessit , fidei  parum  aut  nihil  meretur. 

Distinguitur  stuprum  violentum  (quod  in  se  oom- 

prehendit  : Incestum  violentum,  adulterium  violent:  et 
stuprum  viol.  sensu  stricto,). 

l-o.  A stupro  sensu  stricto , quod  est  concubitus  il- 
licitus non  violentus  tamen  inter  solutam  et  solutum  ho- 
neste viventem,  nec  cum  ea  sanguine  junctam.  Per  per- 
sonam honestam  seu  sit  virgo , seu  vidua  talis  intelligi- 
tur,  quae  non  indiscriminatim , nec  cuilibet  concumbit, 
etiamsi  antea  succubuisset.  Quae  vero  vulgo  se  prosti- 
tuit seu  pro  mercede,  seu  solius  libidinis  explendae  cati- 
sa  , dicitur  meretrix.  Concubitus  illicitus  cum  meretrice 
fornicatio , venus  vaga  audit.  Poena  stupri  et  fornicatio- 
nis legibus  nostris  est  arbiti’aria,  quae  tamen  augeri  po- 
test propter  circumstantias  aggravantes , quales  sunt  de- 
ceptio fraudulenta,  singularis  corruptela  aut  perfidia, 
lues  venerea  e concubitu  orta,  et  personarum  qualitas  et 
nexus.  Exemplo  sint  stupra , quae  a tutore  cum  pupilla; 
a magistro  cum  discipula  ; a custode  carceruin  cum  ca- 
ptiva; et  a sacerdotibus  per  abusum  officii  fiunt. 

' 2-o.  A stupro  non  voluntario , seu  stupro  nec  vo* 
luntario  nec  violento , quod  est  concubitus  absque  libera 
voluntate  unius  citra  vim  susceptus.  Praestruit  itaque 
hoc  delictum  talem  personam  ut  objectum , quae  tem- 
pore coitus  judicii  et  rationis  expers  fuerat,  ut  de  jtu. 
ribus  suis  libere  disponere  non  potuerit,  veluti  si  con- 
cubitus eveniat  in  dormientibus  , ebriis  , furiosis  , de- 
mentibus aut  impuberibus,  quorum  vires  animae  ita 
cultae  non  sunt,  ut  illis  concubitus  imputari  nequeat. 
— Poena  est  arbitraria,  durius  licet  puniendum  sit,  quam 
stuprum  voluntarium.  — 

gestat  nunc  exponere  signa,  quae  medicum  fo- 
rensem certum  reddant , an  in  casu  dubio , suspecto 
stuprum  violentum  revera  tale  locum  habuerit,  necne? 
Hic  tamen  monendum  inculpationem  post  commissum 

violentum  actum  sine  mora  faciendam  esse.  Testimo- 
nium enim  medicum,  signis  physicis  stupri  violenti  su- 
perstructum , tunc  saltem  valorem  aliquem  habebit , si 
casus  adhuc  recens  sit.  — Hoc  tamen  non  obstante , 
ilullus  adhuc  terminus  praefixus  est,  intra  quem  puella 
violata  litem  coram  judice  movere  debeat. 

Cum  autem  Jus  criminale  non  tantum  limitatum 
sit  ad  stuprum  violentum  virgini  illatum,  sed  et  alias, 
prius  jam  viro,  non  tamen  promiscue,  carnaliter  copu- 
latas complectatur,  necessarium  putavi , materiam  hanc 
in  duas  principales  partes  subdividere , quarum  prima 
continet  signa  stupri  violenti  in  virgine  pura  commissi; 
altera  vero  signa  , quae  stuprum  violentum  in  f a emina 
jam  prius  viro  carnaliter  mixta , relinquit,  complectitur. 

I.  Signa  pqysica  stupri  violenti  in  virgine  commissi. 

Priusquam  assignare  valeamus  signa  stupri  violenti 
virgini  illati , quaerendum  erit  : quaenam  sint  criteria 
physica  virginitatis?  Ut  quaestionem  hanc. expediamus, 
ante  omnia  aetatis  individualis  rationem  habere  debemus. 
Concesso  etenim  eo,  dari  revera  signa  physica  virgi- 
nitatis infallibilia , secundum  quae  medicus  edicta  sua 
dirigere  queat,  negari  tamen  non  potest,  haec  per  ae- 
tatem, sanitatis  statum,  aliasque  circumstantias  nota- 
biliter modificari.  — His  praemissis  repraesentemus  nunc 
nobis  sanam,  robustam,  nubilem  puellam,  quae  viro 
adhuc  nunquam  carnaliter  copulata  fuerat  , in  hac  sub 
inspectione  organorum  genitalium  sequentia  semel  visui 
sistent  : ' ' 

l-o  Uabia  pudendorum  firma,  elastica , conniven- 
tia,  clitoris  recondita,  interiora  versus  rosea ; dum  hae 
paries  in  alia  violata  plus  minus  flaccidae  et  tensae  de- 
prehenduntur. Frenum  labiorum,  commissura  posterior 

pudendorum  pari  ratione  compacta , firma  protuberans 
sit.  Interim  haec  a constitutione  corporis  individuali 
multum  dependent,  quare  nihil  probant  cum  insuper 
saepe  e£  post  partum  immutatae  persistant. 

Ceterum  probe  notandum  statum  hunc  partium, 
nunc  descriptum , virginibus  sanis , robustis  esse  pro- 
prium. Apud  teneras  enim,  delicatas , infirmas,  aut  ju- 
venes puellas , tum  et  apud  eas , quae  Leucorrhoca  la- 
borant , compages  haec  firma  , elastica  desideratur,  par- 
tesque hae  possunt  esse  pallidae,  flaccidae,  quin  tamen 
dubio  ulli,  de  illarum  virginitate  locus  concedatur. 

2do.  Nymphae  in  virgine  intacta  sunt  parvae,  aspe*” 
ctum  laete  roseum  exhibentes,  nec  anteriora  versus 
extensae.  Hic  loci  tamen  non  tantum  status  sanitatis  ra- 
tionem habere,  sed  insuper  animadvertere  debemus, 
nymphas,  in  puellis  non  europaeis,  clima  calidius  in- 
colentibus e.  gr.  Aethiopibus,  Mandingos  et  Hottentot- 
tis,  non  tantum  magis  anteriora  versus  propagatas,  sed 
saepe  et  apud  virgines  ultra  marginem  labiorum  protru- 
sas esse.  — Interimet  puellae  europeae  sunt  in  morbos 
nympharum  proclives,  in  sequelam  quorum  hae  majores 
et  anteriora  versus  protrusae  observantur.  Quare  nec 
auctae  mole  nymphae  pro  signo  amissae  virginitatis  ha- 
beri possunt. 

3tio.  In  sana , bene  evoluta  virgine  europea  cli- 
toris est  parva,  parsque  illius  glandi  penis  respondens^, 
praeputio  non  tegitur,  dum  in  aliis  viro  copulatis,  com- 
muniter tecta  cernitur. 

4to.  In  virgine  orificium  urethrae  perfectae  vela- 
tum esse  solet,  post  celebratos  vero  coitus  velamento 
destituitur.  Asl  utrumque  hoc  signum  dubiae  etiam  est 
indolis. 

5to.  Multo  certius  signum  virginitatis,  quam  omnia 


hucdum  enumerata  consistere  videtur  in  angusta  vagi- 
na. Et  reapse  orificium  vaginae  in  virgine  intacta  multo 
angustius  est,  quam  in  alia  copulam  carnalem  cum  viro 
saepius  experta.  Facies  interna  vaginae  in  virgine  mem- 
brana'mucosa  transversim  plicata  vel  rugosa  obducitur, 
eo  fini  inserviente , ut  partes  hae  tempore  partus  nor- 
maliter extensae  caput  foetus  transmittant.  Plicae  hae  et 
rugae  post  saepius  celebratos  coitus , et  imprimis  apud 
foeininas , quae  saepius  pepererunt , fere  ex  integro  di-  1 
sparent.  Sed  et  hocce  signum  intactae  castitatis  multas 
et  essentiales  subit  modificationes  per  aetatem , sanitatis 
statum  et  nonnullos  morbos ; sic  e.  gr.  in  Leucorrhoea , 
Menorrhagia  ampliatio  vaginae  saepe  major  est , quam 
apud  foeininas  plurium  prolium  matres.  Si  igitur  ab  his 
signis  ad  aliquid  concludendum  est,  vitae  conditionis, 
characteris  moralis , religiositatis  rationem  habeamus  est 
necesse ; certum  enim  est , perversas  quaspiam  lascivas- 
que  consvetudines  similes  producere  vaginae  mutationes 
illis  , quae  secus  coitui  adscribuntur. 

6to.  Ultimum  signum  immaculatae  virginitatis  pas- 
sim  in  illaesa  membrana  Hymen  reponitur,  de  cujus  tamen 
valore  diversae  existunt  opiniones.  Qonstituit  vero  hymem 
membranam  semilunarem  , inferiorem  orificii  vaginae 
partem  tegentem ; interdum  annularem , in  medio  perfo- 
ratam; rarissime  imperforatam , vaginae  ita  adhaerentem 
ut  canalis  perfecte  occludatur.  Texturam  illius  varii,, 
variam  dicunt  : Soranus  membranosam ; Avicenna  liga- 
mentosam  et  venosam ; Rolanus  carnosam ; Berengarius 
cellulosam , vasculoso  et  ligamentoso  tenero  textu  con- 
stantem; Spigelius  partini  carnosam,  partim  nervosam 
vocat.  — Secundum  Davis  diversitas  haec  opinionum  i 
in  eo  fundata  esse  videtur,  quod  hymen  in  nonnullis  indi- 1 

viduis  texturae  revera  membranosae,  in  aliis  carnosae 
inveniatur. 

Quamvis  vero  multi  scriptores,  inter  ceteros  Dr  Den- 
m an , illaesam  membranam  hanc  pro  infallibili  criterio 
intaminatae  virginitatis  habeant,  inulta  tamen  obversan- 
tur momenta  rationalia , quae  vetant , ab  illius  absentia 
ad  praegressum  coitum  concludere ; imo  fieri  potest  et 
observatum  est , ut  in  casu  contrario  hymen  plane  post 
praegressam  graviditatem  integrum  permanserit.  — In 
casibus  pluribus  hymen  plane  nunquam  praesens  fuisse 
visum  est,  hinc  factum  est,  ut  plures  celebres  Anatomi 
illius  existentiam  negarent,  et  Ambroise  Karde , Diavis, 
Columbus  et  Biiffon , membranam  hanc  tanquam  acciden- 
talem formationem  considerarent.  Fallopius  sectiones  in- 
stituit in  pluribus  millibus  personarum  sexus  alterius , 
sed  membranam  hanc  in  ternis  tantum  invenit.  Huller 
hymen  in  foeminis  cujus  vis  aetatis;  et  Gavard  anatomus 
gallus  in  foemina  50  annos  nata  illaesum  invenit.  Negari 
igitur  haud  potest,  membranam  hanc  appendicem  natu- 
ralem organorum  genitalium  muliebrium  efficere , infal- 
libile tamen  criterium  virginitatis  vix  constituit  — Com- 
muniter tamen  hymen , qualiscunque  illius  struetura  sit, 
primo  sub  coitu  laceratur , et  ideo  apud  nonnullas  na- 
tiones indusia  nuptialia,  in  signum  conservatae  ad 
illud  tempus  virginitatis,  a Neogainis  conservantur. 
Sic  olim  moris  fuit  apud  Judaeos,  qui  signum  hocce  ma- 
ximi pendebant,  inque  puritate  et  castitatae  sponsae  tan- 
tum reponebant,  ut  si  indusia  illa  vestigia  sanguinis  non 
exhiberent , mulier  pro  incasta  declararetur,  et  ad  postes 
paternos  lapidibus  obrueretur. 

Quod  vero  puella  salva  etiam  integritate  hymenis, 
vitam  tamen  lascivam  ducere  potuerit , demonstrat  Ga- 
'wrf,  qui  puellam  annorum  13  morbo  syphilitico,  in 

domo  publica  meretricum  post  coitum  impurum  contracto, 
laborantem,  investigans,  hymen  illaesum  reperit.  — Prae- 
scindendo vero  a morbosis  illis  statibus  hymenis,  qui 
coitum  penitus  impossibilem  reddunt , membrana  haec  in 
casibus  multis  plane  post  conceptionem  permanet  invio- 
lata. Prof.  Baudelocque  mentionem  facit  casuum  simi- 
lium duorum ; Ruysc/i  citat  casum , in  qqo  occasionem 
Ijabuit  non  tantum  hymen , verum  et  aliam  adhuc  mem- 
branam profundius  sitam  inscindendi , post  quam  opera- 
tionem fetus  immediate  in  lucem  editus  est;  Dr  Merriman 
in  sua  synopsi  casum  similem , qua  causam  Dy  st  ociae 
obturatoriae , adducit.  Singularis,  memoratuque  digna 
est  de  hoc  objecto  opinio  Ruyschii , qui  affirmat  : «Hy- 
men  saepe  illaesum  permanere  post  coitum , fluxum,  ca- 
tanieniorm  immediate  insequentem.“  De  hujus  tamen 
asserti  veritate  justum  subversatur  multorum  aliorum  du- 
bium. Existit  omnino  interdum  firma  quaedam  expansio 
membranacea  intra  vaginam,  haec  tamen  a Hymene  di- 
versa est. 

His  omnibus  rite  expensis  vix  concipi  potest,  quo- 
modo Beck , in  praesentia  hymenis  inviolati,  qua  signo 
virginitatis , tantum  quaerat  valorem.  Defectus  enim  hy- 
menis nullum  adhuc  suppeditat  argumentum  subsecutae 
deflorationis,  non  enim  sumus  pares  dijudicando,  an  la- 
befactatio haec  sequela  sit  causarum  extraordinariarum,, 
quibus  omnino  saepius  cedit,  aut  pressionis  fluxus  men- 
strui , aut  denique  ipsius  coitus.  Noh  raro  locum  hyme- 
nis explent  carunculae  myrti  formes  , quae  nequaquam , 
ut  passim  creditur,  illius  rudera  constituunt.  Hinc  im 
solvenda  quaestione  : An  persona  quaepiam  virgo  sit? 
praesentia  vel  absentia  hymenis , argumentum  suppeditat 
ponderis  exigui. 

Ex  hucusque  recensitis  abunde  patet  : nulla  dar? 

infallibilia  signa  physica  virginitatis.  Justa  hinc  exsur- 
git quaestio  : quibus  fontibus  et  principiis  stipatus  me- 
dicus legalis , sententiam  dabit , si  puellam  , cujus  que- 
irela  de  vi  pudicitiae  suae  illata,  infundata,  aut  ex 
i malitia  vel  vindictae  studio  proveniens  existimatur,  in- 
vestigare debet?  si  in  casu  simili  medicus  vigorem  quem- 
i dam  et  elasticitatem  genitalium  deprehenderit,  si  hymen 
vel  carunculae  myrtiformes  praesentes,  orificium  vero 
vaginae  angustum  fuerit , tunc  cum  probabilitate  con- 
cludedere  poterit,  puellam  adhuc  virginem,  querelam 
autem  infundatam  esse.  Si  vero  organa  generationis  ex- 
terna pallida  invenerit,  si  carunculae  myrtiformes  et 
ligamentum  vix  conspiciantur,  si  caro  mollis,  flaccida 
i fuerit;  si  vagina  ampliata  , orificium  urethrae  patens  de- 
prehensa fuerint,  si  insuper  persona  characteris  moralis 
suspecti  sit,  cum  eadem  probabilitate  concludet,  indivi- 
duum tale  longiori  jam  tempore  veneris  castra  secutum 
fuisse,  et  querelam  pariter  falsatu  considerabit.  — Inte- 
rim  haec  omnia  valent  tantum  de  puellis  invenibus  , sa- 
nis , 25  aetatis  annum  necdum  superantibus. 

In  casu  tamen  omni  investigationes  hujus  indolis, 
c nn  summa  circumspectione  et  modestia  medicus  insti- 
tuet, cavebitque  ne  per  rudes  manipulationes  partes  in- 
vestigandas in  talem  statum  redigat,  in  quali  easdem 
invenire  vult.  In  impuberibus  vestigationes  hae  non 
tantis  premuntur  difficultatibus,  laesiones  enim  in  his 
tam  manifestae  sunt  et  inilammationes  saepe  tam  con- 
spicuae, ut  incessum  impediant. 

Hucdum  demonstrare  tentavi,  quod  secundum  meam 
opinionem,  quae  auctoritate  Morgagni,  aliorumque  ex- 
1 cellentissimorum  Physiologorum  nostri  aevi,  confirma- 
1 tur , nulla  existant  infallabilia , certaque  signa  physica 
aut  anatomica  virginitatis ; restabit  nunc  resolvere,  quibus 

rationibus  adjutus  medicusforensis  cum  eertitudine  defi- 
niet, cum  corpore  virginis  violentum  factum  fuisse  abusum? 

Ut  medicus  forensis  ad  ferendam  sententiam  in  casu 
simili  dubio  judicialiter  provocatus  , hanc  cum  certitu- 
dine aliqua  statuat , ante  omnia  requiritur  ut  investiga- 
tio post  actum  violentum  commissum  sine  mora  interpo- 
sita instituatur,  utque aetatem  virginis  violatae,  ornnes- 
que  circumstantias,  in  aliqua  correlatione  cum  casu, 
coram  se  habente,  existentes,  sibi  notas  reddat.  His 
omnibus  ita  se  habitis , si  investiganti  puellam  juvenem, 
hymen  lacerum,  cruentum  in  oculos  inciderit,  si  tumor, 
contusio  et  in  genere  partium  genitalium  laceratio  ma- 
nifesta adfuerit,  querela  justa,  fideque  digna  erit.  Si 
violata  adhuc  annos  pubertatis  non  attigit , saepe  et  la- 
ceratio perinaei  locum  habebit.  In  puella  adultiori , for- 
tiori, quae  violatori  notabilem  resistentiam  opponere  va- 
let, praeter  signa  hucdum  recensita,  adhuc  alia  vim  de- 
notantia aderunt.  — • Ceterum  signa'  haec  non  sunt  ne- 
cessaria, si  quis  in  conjugem  alterius  incidat , dum  haec 
rem  cum  proprio  marito  se  habere  existimat. 

Si  in  puellis  violatis , tertio  aut  quarto  die  post 
actum  ex  supposito  violentum,  symptomata  syphilidis 
se  manifestaverint , etsi  inculpatus  eidem  malo  etiam 
obnoxius  fuerit,  veritas  asserti  haud  in  duqium  erit  vo- 
canda. Interdum  juvenes  puellae  victimae  succumbunt 
brutalitati  virorum  Gonorrhoea  laborantium , securissi- 
mumque  remedium  morbum  debellandi  in  coitu  cum  vir- 
gine pura  erronee  quaerentium. 

Caveat  attamen  medicus , ne  mutationes  in  partibus 
genitalibus  morbose  productas,  cum  illis  stupri  violenti 
confundat.  Sic  in  nonnullis  casibus  febris  typhodes , or- 
gana genitalia  foeminea  admodum  inflammata , exulce- 
rata, dolorifica  occurrunt,  imo  non  raro  plane  in  gan- 


19 


graenam  abeunt.  — Datur  tamen  adhuc  et  alter  status 
morbosus , organa  genitalia  puellarum  impuberum  com- 
prehendens, a Kinder-Wood  observatus  et  descriptus. 
Consistit  hic  in  inflammatione  labii  unius  aut  utriusque, 
mole  siimil  aucti  pudendorum,  quae  mox  etiam  ad  cli- 
toridem , nymphas  et  hymen  extenditur.  Partes  inflam- 
matae profundioris  sunt  coloris.  — Dolor,  sub  excretio- 
ne  urinae  praesens , demonstrare  videtur,  inflammatio- 
nem etiam  in  urethra  saevire,  secretumque  tenue,  hac 
sub  periodo  ex  eadem  proveniens , verosimile  reddit , 
partes  profundius  quoque  sitas  affectas  esse. — Nisi  sym- 
ptomata haec  oportuno  tempore,  institutis  lotionibus  se- 
dantibus , adstringentibus  , exhibitis  purgantibus  et  china 
tollantur,  comparet  exulceratio,  ac  tandem  sequitur  mors. 
— Tertius  denique  status  morbosus  , quo  interdum  puel- 
lae juvenes  divexantur  , et  qui  non  raro  a Laicis  , saepe 
et  Medicis  pro  sequelis  coitus  violenti  habetur , analo- 
giam saminam  cum  Gonorhoea  monstrans,  est  etiam  cum 
dolore  notabili  urente , sub  excretione  urinae , conjun- 
ctus : huic  optime  per  lotiones  frigidas  et  purgantia  mi- 
tiora occurritur.  — Cum  vero  casus  illi  — ut  re- 
cte monet  Mr.  Wood  — quod  individua  a Parentibus 
violentiae  filiabus  suis  illatae  , inculpentur,  non  adeo  rari 
sint , ignorantia  mutationum  morbosarum  supra  descri- 
ptarum, examenque  symptomatum  supefficialiter  insti- 
tutum , sententiam  reddet  maxime  erroneam , seqlielas- 
que  periculosissimas  post  se  trahere  potest. 

Memoria  dignas  quaspiam  adnotationes  de  hoc  ob- 
jecto legere  licet  in  Sir  Artley  Cooperi  praelectionibus 
chirurgicis  : • — „Unius  rei  — inquit  ille  -1—  imprimis 
attentos  reddere  volo.  Puellae  anni  unius,  imo  et  junio- 
res, usque  ad  annos  pubertatis,  saepe  fluxu  purulento 
ex  pudendis  laborant,  qui  praeprimis  infra  praeputium 

clitoridis  exoritur.  Nymphae , orificium  vaginae  et  ure- 
thra sunt  in  statu  inflammatorio , secernuntque  materiam 
purulentam , vestimenta  et  stragula  inficientem.  — Ma- 
ter anxia  suspicatur,  quod  cum  filia  indecenti  modo 
actum  fuerit  medicumque  consulit,  qui  proh  dolor!  sta- 
tus morbosi  supra  expositi  inscius , matrem  in  summe 
erronea  opinione  confirmat , et  sic  non  raro  ansam  tri- 
stissimarum sequelarum  praebet.  — Votis  meis  respon- 
deret , si  quivis  praesentium  statum  hunc  morbosum  co- 
gnoscere anniteretur,  atque  ut  meae  in  similibus  casi- 
bus factae  observationes  per  Regnum  latius  extendan- 
tur. — Si  puella  impuber  fluxu  hoc  purulento  laborare 
incipit,  partes  genitales  calent,  parumper  inflammantur, 
non  raro  et  exulcerantur.  “ 

In  puellis  adulti  oribus  signa  violenter  ereptae  vir- 
ginitatis obscuriora  sunt , quam  in  impuberibus  tenellis, 
atque  sub  inspectione  organorm  genitalium,  nulla  saepe 
signa  physica  invenire  licet,  imo  ipsa  etiam  vestigia 
vis  illatae , si  resistentia  adeo  magna  non  fuerat,  brevi 
penitus  disparent.  — Cum  tamen  querimoniae  hae  non 
adeo  rarae  sini , medicus  forensis  dolum  et  imposturam 
a veritate  sollicite  distinguere  studeat.  — Sic  in  puella 
nubili , ex  supposito  violenter  stuprata , symptomata 
omnia  vis  illatae , inveniri  possunt , quin  tamen  haec 
revera  resultata  sint  coitus  primavice  consummati,  aut  vis 
illius,  quae  sequela  violenti  abusus  corporis  virginei  est. 
Non  raro  enim  puellae  partes  genitalium  externas  stu- 
dio laedunt , ut  individuum  quoddam , de  quo  vindictam 
quacunque  ex  causa  sumere  volunt,  periculo  exponant. 

In  genere  ergo  concedenduni  erit , nulla  existere 
signa  anatomica,  quibus  existentia  virginitatis  erui  pos- 
sit. Singillatim  considerata  nihil  probant ,’ omnia  vero 

simul  sumta , in  nexu  cum  historia  casus,  aliquam  tan- 
tum pariunt  probabilitatem. 

Ceterum  in  investigationibus  hujus  generis  aetas 
etiam  et  constitutio  inculpati  in  considerationem  est  su- 
menda. Jus  quidem  criminale  v.  gr.  puerum  necdum  14 
annos  natum  stupri  violenti  committendi  incapacem  de- 
clarat, quod  tamen  delictum  hoc  faventibus  circumstan- 
tiis in  aetatis  periodo  multo  teneriori  committi  possit , 
non  est  a vero  alienum ; quemadmodum  parte  ex  altera 
determinare  admodum  arduum  est , in  qua  periodo  aeta- 
tis provectioris  vir  impotens  censendus  sit,  puellae  ju- 
veni tenellae,  nullum  renisum  opponenti,  violentiam  in- 
ferendi. 

1 1.  Signa  str/pri  violenti  in  foemina  jam  priva  viro 
carnuliter  mixta. 

In  casibus  similibus  nonnisi  instituta  individuali  de- 
ferentis investigatione  veritas  rei  erui  potest ; in  foemina 
tamen  nupta  viro  vestigia  omnia  illatae  vis  tam  clara  et 
manifesta  esse  debent,  ut  errori  nulli,  nullique  dubio 
locus  concedatur.  Neque  minus  attenta  mente  conside- 
randae veniunt  vires  relativae  partis  utriusque  , status 
foeminae  , an  rationis  compos  , animo  praesens , aut  con- 
scientia privata  vel  morbis  exhausta  fuerit  ? 

Si  igitur  mulier  aut  meretrix  virum  aliquem  vio- 
lentiae sibi  illatae  incuset,  quaeritur  quomodo  hoc  in 
casu  veritas  a dolo  discernenda  sit  ? 

1.  Si  corporis  vires  relativae  partis  utriusque  ae- 
quales, aut  plane  illae  foeminae  superiores  fuerint  viri- 
bus maris , veritas  querelae  ambigua  suspectaque  erit. 

2.  Si  foemina  fortiter  reluctata  fuerit,  tunc  etsi  la- 
bia , nymphae  et  ligamentum  illaesum  fuerit,  in  bra- 
chiis , femoribus , latere  utroque , imo  et  partibus  aliis 

corporis  vestigia  manifesta  vis  illatae  reperire  licebit, 
qualia  concubitus  voluntarius  nequaquam  relinquere  so- 
let. — Interiin  sufficit  demonstrare  coitum  vi  extortum 
fuisse,  major  aut  minor  gradns  vis  adhibitae  non  consi- 
deratur. 

3.  Aetas,  constitutio,  organaque  genitalia  accu- 
sati sollicite  investiganda  erunt;  non  enim  verosimile 
est,  ut  v.  gr.  vir  aetate  fractus  in  statu  sit  obstaculorum 
superandorum , quae  eidem  foemina , aut  puella  juvenis 
sana  opponere  valebit.  Negari  quidem  haud  potest , mi- 
nis capitalibus,  vi  aequiparandis,  id  effici,  ut  foemina 
meticulosa , inermis  reddita  votis  respondeat  adversarii ; 
hoc  tamen  in  casu  character  moralis  foeminae  querentis 
probe  examinandus  erit. 

Si'  foemina  post  coitum  violentum  morte  exstingua- 
tur , desiderabitur  testimonium  legitimum , num  coitus 
cum  aut  sine  illius  consensu  consumatus  fuerit,  delatus- 
que  semet  excusare  poterit,  quod  eidem  consentienti 
concubuerit.  In  casu  tali  sectio  legalis  rem  elugubrabit; 
et  siquidem  puella  mortua  adhuc  virgo  fuerat,  organa 
genitalia  non  tantum  externa , sed  et  interna  caute  in- 
vestiganda , inventaque  protocollo  inserenda  erunt.  Con- 
.stitutio  labiorum,  nympharum,  clitoridis,  vaginae  et 
ligamenti , maximi  est  momenti.  — Necessarium  prae- 
terea erit  investigare  : num  hymen  ruptum  sit '!  an  liqui- 
dum quodpiam  in  vagina  praesens,  cujus  ve  illud  indolis 
fuerit?  in  quo  denique  statu  ovaria,  osque  uteri  depre- 
hendantur ? In  omni  insuper  casu  oris  status  etiam  sollicite 
inquirendus  erit,  quod  saepe  per  ingesta  strophia,  lintea- 
mina, ad  impediendum  clamorem,  laeditur,  verbo  pars 
quaevis  corporis  attente  examinanda  erit , cum  singula , 
si  foemina  .aliquam  tantum  resistentiam  opposuit , laesio- 
nem admittit.  *—  Effata  ultima  agonisantis  , si  quae  pro- 

tulit,  eaque  jurejurando  confirmavit,  instar  testimonii 
legitimi  protocollo  excipiantur.  • — Interim  cum  in  casu 
hoc  animus  commotus  sit , caute  procedendum , medici- 
que hic  intererit , inspirationes  mentis  delirantis , a re- 
lationibus simplicis  veritatis  distinguere. 

Potestne  puella  conscientia  privata  violari,  quin 
aliquid  percipiat  ? Hoc  triplici  modo  in  effectum  deduci 
posset  : l-o  In  statu  sopox’is  per  spirituosa  aut  narcotica 
remedia  inducto.  2-do.  Sub  insultu  epileptico.  3-io.  Sub 
somno. 

1.  Quod  stuprum  violentum  facile  sub  influxu  in- 
toxicationis aut  narcotismi  committi  possit,  nulli  subja- 
cet dubio  , casus  enim  plures  hujusmodi  adnotati  haben- 
tur. Anno  1831  vir  quidam  criminis  hujus  convictus  fue- 
rat, quia  Judices  persvasi  erant,  quod  reus  juveni  he- 
rae, quae  victima  illius  brutalitatis  fuerat,  narcoticum, 
quo  unice  ad  desideratum  pervenit  scopum , porrexerit. 

2.  Quod  puella  tempore  somni  insultum  epilepti- 
cum insequentis , sine  conscientia  violari  possit,  non 
est  adnotatum , impossibilis  tamen  talis  casus  non  est» 

3.  Facultas  medica  Lipsiensis  illius  fuit  opinionis, 
quod  puella  etiam  tempore  somni  naturalis  sine  consci- 
entia violari  possit;  juste  tamen  dubitare  licet,  deturne 
somnus  naturalis  tam  profundus , sub  quo  actus  tam  po- 
tens sine  sensu  perfici  posset,  necquidem  tunc  juxta 
meam  opinionem , si  puella  , ut  multis  aliis  placet , per 
crebrius  celebratas  copulas  carnales,  actui  huic  penitus 
asveta  est. 

In  casibus  his  tribus  signa  physica  stupri  violenti , 
i si  puella  virgo  fuerat , eadem  sunt , quae  in  casu  com- 
muni ; delictum  praeterea  etiam  per  insequentem  gravi- 
ditatem , cujus  initium  recte  in  tempus  commissi  criminis 
incidit,  evincitur. 


Pueliae  tenerae,  timidae  sub  assultu  primo  violen- 
to in  animi  deliquium  incidentes , sine  conscientia  deflo- 
rari possunt.  — Interim  ubiubi  animi  absentia  causa  as- 
signatur non  oppositae  resistentiae,  caveat  medicus  foren- 
sis , ne  ei  illudatur,  hinc  in  characterem  individui  vio- 
lati moralem  sedulo  inquirat , et  omnes  circumstantias , 
cum  casu  coram  se  habente , in  nexu  quocunque 
positas  , attenta  perlustret  mente. 

Subsecuta  , post  stuprum  ex  supposito  violentum , > 
graviditas  nullum  praebet  argumentum  sive  positivum , 
sive  negativum  pro  eo , an  foemina  ad  coitum  consen- 
sum praebuerit?  Coitu  enim  consummato,  non  est  ratio 
snffliens , cur  foemina,  sub  similibus  etiam  circumstan- 
tiis concipere  non  posset ; neminem  enim  latet  plurimas 
puellas  violenter  defloratas , plane  in  casibus , ubi  reme- 
diis narcoticis  in  statum  exanimem  conjectae  fuerunt , 
matres  evasisse.  Ingenuose  excogitatis  argumentis  con- 
trarium aliqui  probare  voluerunt.  Interim  quod  nunc  par- 
tes oppositas  tuear,  ubi  prius  fervidissime  possibilitatem,, 
stuprum  violentum  puellae  sanae  robustae,  si,  ut  de- 
cet, reluctata  fuerit,  inferendi,  inpugnaveram , atque1 
argumentum  ab  influxu  animi  in  functiones  sexuales  repe- 
tieram, nullam  involvit  contradictionem;  foemina  enim 
tempore  coitus  relate  ad  animum  agens  passivum  est, 
conceptio  ergo  omnem  possibilem  seminis  in  uterum  in- 
jectionem sequi  potest.  — Pugnat  pro  hac  re  notum  ex- 
perimentum Spallanzutin,  qui  canem  foeminani , injectio- 
ne seminis  canis  masculi  ope  Syringis  in  vaginam  iin- 
pregnavit.  — Simile  , quamvis  minus  decorum , experi- 
mentum in  homine  institutum  est.  Sed  neque  perspici- ! 
tur,  cur  processus  hic  in  homine,  non  ejusdem  sit  effi-i 
catiae  sicut  in  animalibus  quadrupedibus.  Posset  quidem 
adduci,  quod,  cum  natura  nihil  superflui  moliatur,  «en- 

sus  ille  voluptatis , quem  tam  mulier  quam  vir  tempore 
coitus  experiuntur,  destinatus  sit,  ad  Copulam  hanc, 
propagationi  speciei  necessariam  , conservandam.  — Hoc 
admitti  potest,  et  plane  verosimile  est,  quod  in  omni 
foemina , per  coitum  etiam  violenter  extortum  foecun- 
data , quomodocunque  haec  ipsum  actum  et  seductorem 
abominetur , sensus  tamen  aliquis  voluptatis  excitetur ; 
nequaquam  tamen  inde  fluit , sensum  hunc  gratum  con- 
ditionem essentialem  conceptionis  constituere , indubita- 
tum enim  est  in  foeminis , statu  in  asphyctico  constitu- 
tis , foecundum  fuisse  celebratum  coitum ; quod , etsi 
unicus  tantum  casus  similis  adnotatus  existeret,  analo- 
giae experimenti  a Spalla/izanio  adducti  junctus , suffi- 
cit , ad  conclusionem  illam  deducendam  : graviditatem 
nullum  impedimentum  ponere , quominus  veritas  quere- 
lae , a violata , de  facto  cum  corpore  suo  violento  abusu, 
substratae,  agnoscatur.  Puella  juvenis,  filia  cauponis 
cujusdam,  in  cubili  profundo  somno  immersa  jacens  , a 
Postillione  certo  deflorata  , edidit  in  lucem  sobolem,  quin 
unquam  se  viro  carnaliter  mixtam  fuisse  recordaretur , 
factumque  rei  tunc  primo  inclaruit , dum  violator  se  pa- 
trem prolis  esse  fateretur. 

Concubitus  mariti  cum  uxore  vi  obtentus  ad  stu- 
prum violentum  non  pertinet.  Potest  tamen  et  maritus 
certo  sub  respectu  criminis  hujus  reus  fieri , si  nempfe 
uxorem  suam  violenter  stupranti^  auxilium  ferat.  Lord 
Audley  1631  delicti  hujus  accusatus  fuit;  hic,  quod  uxo- 
rem suam  firmiter  in  lecto  teneret , dum  unus  domesti- 
corum suorum,  cui  peculiariter  addictus  fuerat , eam  vio- 
lenter et  citra  consensum  carnaliter  cognosceret , capite 
damnatus  est. 

Utrum  autem  stuprum  violentum  in  meretricem 
committi  possit , quaestio  est  ambigua , quae  prout  stu- 

pruni  violentum  consideratur , jam  affirmative,  jam  ne- 
gative resolvenda  est.  Si  pure  spectetur  ut  laesio  inte- 
gritati et  juri  liberae  dispositioni  de  corpore  suo  illata, 
tunc  fundat  Crimen  vis  et  violentiae ; si  autem  specte- 
tur qua  publicae  securitatis  violatio , violentaque  pudi- 
citiae debilitatio,  prout  spectari  debet,  tunc  affirman- 
dum est  in  meretricem , quod  se  tanquam  rem , non  tan- 
quam  personam  haberi  passa  sit,  stuprum  violentum 
committi  non  posse. 

Sodomia  in  puero  per  vim  commissa , recte  sub  no- 
tione hujus  criminis  continetur. 

Foeminam  quoque  stuprum  violentum,  prout  et  ra- 
ptum committere  posse  nullum  est  dubium;  sed  cum  ca- 
sus hi  rarissimi  sint , quaestiones  an  stuprum  violentum  i 
a foemina  in  foeminam  ? a foemina  in  virum  committi  i 
possit?  non  huc,  sed-ad  libros  Romanenses  potius,  qui- 
bus se  otiosum  vulgus  delectare  consvevit,  spectant. 

In  omnibus  igitur  casibus , ubi  inquisitiones  hujus- 
generis  legales  instituendae  sunt , sequentia  imprimis- 
puncta  in  considerationem  summenda  erunt: 

1.  Tempus,  locus,  hora  et  omnes  circumstantiae,, 
cum  casu  in  propiori  aut  remotiori  existentes  relatione,  ad; 
amussim  erunt  inprotocolandae. 

2.  Aetas , vires  corporis , status  sanitatis  et  chara- 
cter partis  utriusque. 

3.  Vitae  conditio,  educatio , energia  animi  et  prae- 
cedens inter  partem  utramque  nexus. 

4!  Argumenta , quod  coitus  vel  cum  consensu  par- 
tis utriusque  aut  violentus  locum  habuerit , gollicite  pro- 
tocollo  erunt  inserenda. 


5.  Externa  et  in  oculos  cadentia  signa  violentiae 
illatae. 

t 

6.  Si  signa  status  morbosi  manifesta  occurrant, 
tunc  caute  inquirendum  erit,  an  haec  recentia,  aut  jam 
longioris  temporis  sint,  et  an  delatus  simili  obnoxius  sit 
malo;  vel  vero  si  malum  jam  inveteratum  sit,  utrum 
delatus  eodem  tempore,  quo  violentia  commissa  fuisse 
asseritur,  eodem  laboraverit.  Denique* 

K 

7;  In  inquisitionibus  casuum  hujus  generis  medicus 
forensis  resultata  propriae  tantum  experientiae  et  obser» 
vationum  substernat ; nec  unquam  vel  praejudiciis  aut 
sensu  commiserationis , secus  laudabili , seducatur. 

Theses. 

— 

ici  i f *•  * 

1. 

Inter  artem  et  naturam  nulla  oppositio. 

V 2. 

Ubi  sensibilitas , ibi  nervus. 


3. 

Concisio  Cataractae  non  minus  quam  extractio , cu- 
ram sistit  radicalem. 

4. 

Mater  sana,  prolem  lactans,  nec  sanitatis,  nec  pul- 
chritudinis damnum  patitur. 


5. 

Signa  infallibilia  virginitatis  non  dantur. 

6. 

Vaccina  tutoria,  est  unum  e praecipuis  tuendae  po- 
puli frequentiae  adminiculis. 

7. 

Cicuta  cancrum  si  sufferre  non  valet  omnem,  tamen 
e Therapia  illius  eliminanda  non  est. 

8. 


Docimasia  Pulmonum  respirationis  optime  respon- 
det scopo. 

9. 

Exercitium  artis  veterinariae  medicum  nequaquam 
dedecet. 

10. 

Medicus  audaciam  inter  et  meticulositatem  medium 
teneat. 

